ดีเดย์จ่ายเช็คโดยใช้ภาพ
นำร่องกทม.ปริมณฑล3ก.พ.นี้ วันเดียวรับเงินได้ไม่ต้องรอนาน
17 ม.ค. 2555

นำร่องกทม.ปริมณฑล3ก.พ.นี้ วันเดียวรับเงินได้ไม่ต้องรอนาน
ดีเดย์ 3 ก.พ.นี้ เริ่มใช้ระบบการหักบัญชีเช็คโดยใช้ภาพเช็คนำร่องใน กทม.และปริมณฑล รับเงินใน 1 วัน ต่างจังหวัดรอปี 2556 
นายประสาร ไตรรัตน์วรกุล ผู้ว่าการธนาคารแห่งประเทศไทย (ธปท.) กล่าวว่า ในวันที่ 3 ก.พ.ปีนี้ ธปท.และธนาคารสมาชิกศูนย์หักบัญชีอิเล็กทรอนิกส์ ซึ่งมีธนาคารแทบทุกแห่งเป็นสมาชิก จะเริ่มใช้ระบบการหักบัญชีเช็คโดยใช้ภาพเช็ค (ICAS) แทนการตรวจลายมือชื่อ เพื่อให้บริการลูกค้าในเขตกรุงเทพมหานคร (กทม.) และปริมณฑล และจะขยายการใช้ระบบเช็คด้วยภาพออกไปให้ทั่วปริมณฑลในระยะ 3 เดือนข้างหน้า และจะขยายไปใช้ในต่างจังหวัดทั่วประเทศภายในปี 2556 
ระบบ ICAS เป็นการบูรณาการทั้งด้านธุรกิจ เทคโนโลยีสารสนเทศและกฎหมาย ที่ ธปท.และสมาคมธนาคารไทยและธนาคารสมาชิกศูนย์หักบัญชีอิเล็กทรอนิกส์ร่วมกันพัฒนาขึ้น ให้ใช้ภาพเช็คส่งผ่านระบบคอมพิวเตอร์ ในการพิจารณาตัดจ่ายเงินแทนการส่งเช็คต้นฉบับให้กับธนาคารเจ้าของเช็คตรวจสอบ จึงช่วยให้ส่งภาพได้จำนวนมาก ลดค่าใช้จ่ายในการขนส่งตัวเช็คในแต่ละปีได้ปีละประมาณ 600 ล้านบาท และในกรณีที่เกิดภัยธรรมชาติ เช็คที่ขนส่งประมาณวันละ 23 แสนฉบับต่อวัน ก็ยังสามารถเคลียร์ผ่านระบบออนไลน์ได้ไม่สะดุด ถือเป็นจุดเริ่มต้นที่จะนำไปสู่การจัดเก็บเอกสารการเงินในรูปแบบอื่นๆ ด้วย 
ผู้ว่าการ ธปท. กล่าวอีกว่า ระบบการตรวจสอบเช็คด้วยภาพเป็นการเพิ่มประสิทธิของการหักบัญชีเช็คสนับสนุนธุรกรรมทางธุรกิจให้ดียิ่งขึ้น ลดระยะเวลาการเรียกเก็บเงินเช็คจากปกติ 35 วัน ลงมาให้สามารถรับเงินได้ภายใน 1 วัน ช่วยให้เงินหมุนเวียนในธุรกิจและระบบเศรษฐ กิจคล่องตัวมากขึ้นอีกวันละ 1,640 ล้านบาท และลดค่าเสียโอกาสทางการเงินของประชาชนได้อีกปีละ 100 ล้านบาท เพราะถ้าได้เงินเร็วขึ้น ก็สามารถนำเงินไปสร้างดอกผลตอบแทนได้เพิ่มขึ้น และทำให้ค่าธรรม เนียมการใช้เช็คมีโอกาสลดลงได้
“ต่อไปหากระบบเคลียร์เช็คลงตัวเป็นระบบเดียวกันทั่วประเทศ ธปท.จะพิจารณาหารือกับธนาคารให้พิจารณาลดค่าธรรมเนียมให้ถูกลงจากปัจจุบัน” นายประสาร กล่าว
นายประสาร กล่าวว่า ระบบ ICAS มีความปลอดภัย สามารถนำไปใช้เป็นเอกสารอ้างอิงฟ้องร้องตามกฎหมายได้